
AKCINĖS BENDROVĖS „ŠAKIŲ ŠILUMOS TINKLAI“ 2019 METŲ VEIKLOS PLANAS. BENDROJI DALIS. 

BENDRA INFORMACIJA

Bendra informacija apie bendrovę. Reorganizavus AB „Kauno energija“ filialą „Šakių šilumos tinklai“ šilumos ūkis ir jo valdymas buvo perduoti Šakių rajono savivaldybei. UAB „Šakių šilumos tinklai“ įregistruota 2001 m. sausio 2 d.
Bendrovės įstatinio kapitalo dydis 2018 m. gruodžio 31 d. – 883293,60 Eur. Įstatinis kapitalas padalintas į 507640 paprastųjų vardinių akcijų, kurios nominali vertė 1,74 Eur. Pagrindiniam akcininkui, Šakių rajono savivaldybės tarybai, priklauso 507640 akcijų, kurios sudaro 100 procentų visų bendrovės akcijų. Bendrovė savų akcijų neturi.
Bendrovės aukščiausias valdymo organas yra visuotinis akcininkų susirinkimas. Bendrovės veikla reglamentuota 2018 m. birželio 22 d. patvirtintais bendrovės įstatais, Lietuvos Respublikos akcinių bendrovių įstatymu ir kitais bendrovių veiklą reglamentuojančiais teisiniais dokumentais.
Pagrindinė bendrovės veikla. Pagrindinės bendrovės komercinės ūkinės veiklos objektas yra šilumos energijos, įskaitant karštą vandenį, gamyba ir tiekimas, šilumos tiekimo trasų statyba, priežiūra ir eksploatavimas, kitų šilumos gamybos ir tiekimo objektų statyba, priežiūra ir eksploatavimas, kita pagalbinė su šiluminės energijos tiekimu susijusi veikla, nekilnojamojo turto ir kitų daiktų nuoma, transporto paslaugos, įvairios kitos paslaugos gyventojams ir organizacijoms, įskaitant fizinės gerovės užtikrinimo veiklą, kita verslo veikla. Pagrindinės bendrovės veiklos kodas pagal Statistikos departamento prie Lietuvos Respublikos Vyriausybės generalinio direktoriaus 2007 m. spalio 31 d. įsakymu Nr. DĮ-226 patvirtintą Ekonominės veiklos rūšių klasifikatorių EVRK 2RED yra: 35.30 (garo tiekimas ir oro kondicionavimas) ir kt. 
Vartotojai – Šakių miesto, Gelgaudiškio miesto, Lekėčių Kauno g. 1 gyventojai, įmonės ir organizacijos. Bendras  bendrovės eksploatuojamų šiluminių tinklų ilgis 8,2 km. Bendras šildomas plotas–153 tūkst. m2. Šiluma ir karštas vanduo tiekiamas 1966 vartotojams. Didžiausia vartotojų grupė – gyventojai, jie sudaro 95,2 proc.
UAB „Šakių šilumos tinklai“ bazinės kainos dedamosios nustatytos Valstybinės kainų ir energetikos kontrolės komisijos (dabar Valstybinė energetikos reguliavimo taryba) 2017 m. vasario 3 d. nutarimu Nr. O3-44 „Dėl uždarosios akcinės bendrovės „Šakių šilumos tinklai“ šilumos bazinės kainos dedamųjų nustatymo“. Bendrovėje šiuo metu taikomos perskaičiuotos šilumos kainos dedamosios, nustatytos Šakių rajono savivaldybės tarybos 2018 m. rugsėjo 21 d. sprendimu Nr. T-291 „Dėl uždarosios akcinės bendrovės „Šakių šilumos tinklai“ šilumos kainos dedamųjų antriesiems šilumos bazinės kainos dedamųjų galiojimo metams nustatymo“. Valstybinė kainų ir energetikos kontrolės komisija 2018 m. rugsėjo 8 d. nutarimu Nr. O3E-277 „Dėl uždarosios akcinės bendrovės „Šakių šilumos tinklai“ karšto vandens kainos dedamųjų nustatymo“ nustatė karšto vandens kainos dedamąsias. 
Šilumos ir karšto vandens kainos perskaičiuojamos kiekvieną mėnesį, vadovaujantis galiojančiomis šilumos ir karšto vandens kainų dedamosiomis, kai kintamoji dalis išreikšta formule, apskaičiuojama pagal atitinkamas kuro kainas. 
Kita bendrovės veikla. Šalia pagrindinės veiklos UAB „Šakių šilumos tinklai“ vykdo daugiabučių namų šildymo ir karšto vandens sistemų priežiūrą. Nuo 2019 m. kovo 1 d., pradėjus taikyti Šakių rajono savivaldybės tarybos 2019 m. vasario 22 d. sprendimu Nr. T-81 „Dėl daugiabučių namų šildymo ir karšto vandens sistemų priežiūros tarifų UAB „Šakių šilumos tinklai“ nustatymo“ patvirtintus maksimalius tarifus, kurie apskaičiuoti vadovaujantis Valstybinės kainų ir energetikos kontrolės komisijos 2009 m. kovo 25 d. nutarimu Nr. O3-54 „Dėl Valstybinės kainų ir energetikos kontrolės komisijos 2003 m. rugpjūčio 7 d. nutarimu Nr. O3-54 patvirtintos daugiabučių namų šildymo ir karšto vandens sistemų priežiūros maksimalių tarifų nustatymo metodikos pakeitimo“ patvirtinta Daugiabučių namų šildymo ir karšto vandens sistemų priežiūros (eksploatavimo) maksimalių tarifų nustatymo metodika, padidėjo pajamos šioje veikloje. 
Rajono savivaldybės tarybos 2019 m. gegužės 24 d. sprendimu Nr. T-177 „Dėl įpareigojimo UAB „Šakių šilumos tinklai“ vykdyti daugiabučių namų atnaujinimo (modernizavimo) programos įgyvendinimo administratoriaus funkcijas“ bendrovei pavedus nuo 2019 m. liepos 1 d. vykdyti daugiabučių namų atnaujinimo (modernizavimo) programos įgyvendinimo administratoriaus funkcijas, bendrovė tai ir daro, t. y., šiuo metu administruoja 12 atnaujintų daugiabučių gyvenamųjų namų.
Pagal 2018 m. gruodžio 31 d. balanso duomenis bendrovės turtas buvo 3333436,00 Eur, iš to sk.:
·  nematerialusis turtas – 13724,00 Eur;
·  pastatai ir statiniai – 1293775,00 Eur; 
·  mašinos ir įranga – 1629189,00 Eur;
·  transporto priemonės – 10326,00 Eur;
·  kiti įrenginiai, prietaisai ir įrankiai – 7792,00 Eur;
·  trumpalaikis turtas – 378226,00 Eur;
·  ateinančių laikotarpių sąnaudos ir sukauptos pajamos – 404,00 Eur.
UŽDAROSIOS AKCINĖS BENDROVĖS „ŠAKIŲ ŠILUMOS TINKLAI“ VEIKLOS ATITIKIMAS RAJONO SAVIVALDYBĖS STRATEGINIAMS PLĖTROS IR VEIKLOS PLANAMS

Bendrovė vykdo Savivaldybės iškeltą tikslą – užtikrina savarankišką šilumos tiekimo organizavimo funkciją bei daugiabučių namų atnaujinimo (modernizavimo) programos įgyvendinimo administratoriaus funkciją.
Vykdydama veiklą bendrovė vadovaujasi Rajono savivaldybės 2018–2024 metų strateginiu plėtros planu, patvirtintu Šakių rajono savivaldybės tarybos 2018 m. lapkričio 23 d. sprendimu Nr. T-387 „Dėl rajono savivaldybės tarybos 2017 m. gruodžio 21 d. sprendimo Nr. T-378 „Dėl rajono savivaldybės 2018–2024 metų strateginio plėtros plano patvirtinimo“ pakeitimo ir papildymo“ (toliau – Plėtros planas), tikslo „Infrastruktūros modernizavimas ir plėtra“ ir Rajono savivaldybės 2019–2021 metų strateginiu veiklos planu, patvirtintu rajono savivaldybės tarybos 2019 m. vasario 22 d. sprendimu Nr. T-65 „Dėl rajono savivaldybės 2019–2021 metų strateginio veiklos plano patvirtinimo“ (toliau – Veiklos planas) Ūkio plėtros programos tikslo „Darnaus išteklių naudojimo skatinimas“.

UŽDAROSIOS AKCINĖS BENDROVĖS „ŠAKIŲ ŠILUMOS TINKLAI“ 2019 METŲ VEIKLOS KRYPTYS

Bendrovės misija: 
„Nuolatinis paslaugų kokybės gerinimas“. 
Mūsų tikslas – aukšta teikiamų paslaugų kokybė. Todėl didelį dėmesį skiriame, kad klientą pasiektų visus reikalavimus atitinkanti šilumos energija, vykdant daugiabučių namų renovaciją (modernizavimą), kad būtų skiriamas dėmesys aukštai kokybei ir laikomasi terminų, į mus besikreipiantys klientai būtų aptarnaujami vieno langelio principu.
Bendrovės vizija: 
 „Patikimumas, inovatyvumas, kokybė“. 
Mūsų bendrovės pagrindinės investicijos nukreiptos į tinklo ir šilumos gamybos patikimumą, tam naudojamos tokios inovacijos, kaip tinklo parametrų stebėsena nuotoliniu būdu, išmaniosios apskaitos. Vykdant daugiabučių namų renovaciją (modernizavimą) mūsų tikslas – tapti patikimais ir siekiančiais aukštos darbo kokybės ir kultūros administratoriais.
Šiluminės energijos gamyboje, jos perdavime panaudoti šiuolaikinius reikalavimus atitinkančią technologinę įrangą ir valdymo sistemas, maksimaliai sumažinti iškastinio kuro kaip pirminės energijos šaltinių naudojimą;
Vertybės: atsakomybė, dėmesingumas, profesionalumas, motyvacija, inovatyvumas.
Strateginės kryptys:
1. Šilumos energijos gamybos veikla. Laikantis Lietuvos Respublikos įstatymų, poįstatyminių aktų ir kitų norminių dokumentų, užtikrinti nenutrūkstamą šilumos energijos ir karšto vandens gamybą mažiausiomis, tenkinančiomis vartotojų poreikius, kainomis. Diegti modernias, aplinkai palankias šilumos gamybos technologijas.
2. Šilumos tiekimo veikla. Užtikrinti patikimą šilumos energijos ir karšto vandens tiekimą, didinant gamybos ir tiekimo efektyvumą. Stebėti, tobulinti šilumos tiekimo procesus, taip mažinant šilumos energijos nuostolius šilumos tinkluose.
3. Karšto vandens gamybos ir tiekimo veikla. Gaminti tik saugų, parametrus atitinkantį karštą vandenį, užtikrinti karšto vandens tiekimo vartotojams patikimumą.
4. Daugiabučių namų atnaujinimas (modernizavimas). Užtikrinti sklandų procesą vadovaujantis Lietuvos Respublikos Vyriausybės patvirtinta daugiabučių namų atnaujinimo (modernizavimo) programa.
5. Investicinė veikla. Vykdyti visas investiciniuose planuose numatytas priemones, užtikrinant patikimą, efektyvią, saugią aplinkai šilumos energijos gamybą ir tiekimą vartotojams. Įgyvendinant investicijų diegimą naudotis galimais Europos Sąjungos, valstybės ir kitais finansavimo instrumentais, taip mažinant šilumos kainos naštą vartotojams.
Strateginiai tikslai:
· paslaugų kokybės gerinimas;
· vertybių diegimas ir stiprinimas;
· darbuotojų motyvacija ir įsitraukimo į bendrovės valdymą skatinimas, veiklos ir vidinių procesų tobulinimas;
· veiklos orientavimas klientų poreikių tenkinimui.

                   Kaštų mažinimas.
UAB ,,Šakių šilumos tinklai“, siekdami mažinti nuostolius ir padidinti šilumos tiekimo patikimumą, 2019–2021 m. įgyvendins projektą, kuris 50% bus finansuojamas iš Europos Sąjungos struktūrinių fondų lėšų. Įgyvendinus šį projektą bus sumažinti šilumos tiekimo nuostoliai, taip pat vertinant trasų keitimo būtinybę bus sutaupytos nuosavos lėšos.
                 2019 m. buvo peržiūrėta elektros energijos leistina naudoti elektros galia, pasirinktas nepriklausomas elektros energijos tiekėjas, tai leidžia bendrovei sutaupyti sąnaudų, naudojant tą patį kiekį kilovatvalandžių elektros energijos.
                 2019 m. buvo parengta biokuro priėmimo tvarka, pradėtas kontroliuoti kiekvienas atvežtas kuras imant mėginius ir atliekant jo kokybės patikrinimą.
[bookmark: __RefHeading___Toc1359_4011944743][bookmark: __RefHeading___Toc1361_4011944743][bookmark: __RefHeading___Toc1363_4011944743][bookmark: __RefHeading___Toc1365_4011944743][bookmark: __RefHeading___Toc1367_4011944743][bookmark: __RefHeading___Toc1369_4011944743]Pradėtas personalo struktūros ir vykdomos veiklos procesų peržiūrėjimas – peržiūrėjus ir išanalizavus bendrovės veiklą, būtų numatyti sprendimai Bendrovės personalo optimizavimui.
Pajamų didinimas.
Vykdydama pagrindinę veiklą, bendrovė pradėjo teikti ir kitas papildomas paslaugas, tokias, kaip patalpų nuoma, santechnikos darbų paslaugos, šilumos punktų ir sistemų priežiūra ne tik prie centrinio šildymo sistemos prijungtuose objektuose, bet ir kituose rajone esančiuose objektuose.
2019 m. bendrovė planuoja pagaminti 22175 MWh šiluminės energijos, parduoti vartotojams 18460 MWh, gauti pajamų 1375,000 tūkst. Eur, patirti 1370,000 tūkst. Eur sąnaudų. 
Susidariusios vartotojų skolos už karštą vandenį ir šilumą apsunkina bendrovės veiklą, todėl vykdomas skolų išieškojimas pasitelkiant antstolį, siūloma klientams sudaryti skolų mokėjimo grafikus. Skolų kontrolei bus ir toliau skiriamas didelis dėmesys.
Visuomenės nuomonė apie centralizuotą šilumos tiekimą ne visada teigiama. Aiškus komunikavimas apie centralizuoto šilumos tiekimo patogumą, manome, padės pritraukti tiek buvusius, tiek naujus klientus. 
Bendrovės veikla planuojama pagal turimus ir planuojamus gauti finansinius, materialiuosius ir žmoniškuosius išteklius misijai vykdyti ir užsibrėžtiems strateginiams tikslams pasiekti.
Savivaldybei svarbių funkcijų užtikrinimas
Bendrovė užtikrina ir toliau užtikrins jai pavestą savivaldybės savarankišką šilumos tiekimo organizavimo funkciją bei daugiabučių namų atnaujinimo (modernizavimo) programos įgyvendinimo administratoriaus funkciją.
Efektyvi veikla ir ilgalaikė nauda akcijų savininkui
Bendrovė, dirbdama pelningai, ir toliau sieks optimizuoti patiriamas sąnaudas ir išlaidas, kad dirbtų pelningai, kaip numatyta veiklos strategijoje, taip sumažindama finansinę naštą ir užtikrindama ilgalaikę naudą Šakių rajono savivaldybei – akcijų savininkei.
Pažangi įmonė.
Bendrovėje laikomasi aukštų etikos ir kokybės standartų dirbant su klientais ir su bendradarbiais, skatinamas mokymasis, profesinių įgūdžių tobulinimas.
Bendrovė siekia:
būti moderni, efektyvi, konkurencinga ir kuo mažesnėmis sąnaudomis tiekti šilumą;
užtikrinti patikimą ir saugų šilumos ir karšto vandens gamybą ir tiekimą;
siekti didinti šilumos gamybos efektyvumą ir mažinti technologinius šilumos tiekimo tinklų nuostolius;
siekti ir toliau išlikti didžiausia šilumos tiekėja Šakių rajone;
optimizuoti šilumos gamybos, tiekimo, paslaugų teikimo ir valdymo sąnaudas, siekiant tiekti šilumos energiją vartotojoms mažiausiomis sąnaudomis;
sudaryti ir palaikyti saugias darbo sąlygas, užtikrinti darbuotojams sąžiningą ir rinkos sąlygas atitinkantį darbo užmokestį ir aplinką. 
Skaidrumas. 
Bendrovėje puoselėjama skaidrumo ir viešumo kultūra. Interneto svetainėje www.sakiusiluma.lt yra informacija apie bendrovės veiklą, teikiamas paslaugas, kainas, vidutinį darbuotojų darbo užmokestį. Interneto svetainėje skelbiamos finansinės ir reguliuojamos apskaitos ataskaitos ir kita teisės aktais nustatyta informacija. Viešieji pirkimai atliekami vadovaujantis Lietuvos Respublikos viešųjų pirkimų nuostatomis.
Socialinė atsakomybė
Bendrovėje Darbo apmokėjimo sistema, parengta vadovaujantis Lietuvos Respublikos darbo kodeksu ir bendrovės darbo tvarkos taisyklėmis, nustato bendrovės darbuotojų darbo apmokėjimo sąlygas ir dydžius, priemokas, priedus, premijas. Darbuotojams, atsižvelgiant į bendrovės finansinę padėtį, skiriama materialinė pašalpa artimojo netekties ar kitos didelės nelaimės, įvykusios dėl nuo darbuotojo nepriklausančių priežasčių, atveju.
Bendrovė siekia:
užtikrinti taupesnį energijos suvartojimą, atitinkantį Europos Sąjungos nustatytus Lietuvos Respublikos energijos vartojimo efektyvumo didinimo įsipareigojimus;
išlaikyti kvalifikuotą personalą, užtikrinti patrauklias darbo sąlygas, tobulėjimą ir socialines garantijas;
gerinti klientų aptarnavimą, siekti operatyviai reaguoti į pastabas, skundus, prašymus, plėtoti elektronines paslaugas;
racionalaus gamtos išteklių naudojimo ir gamtos taršos mažinimo.
Žmogiškieji ištekliai.
2018 m. įmonėje vidutiniškai dirbo 41 darbuotojas. Darbuotojai turi reikiamas kvalifikacijas ir yra atestuoti: 12 darbuotojų turi garo ir vandens šildymo katilų, kūrenamų kietu ir skystu kuru, kūrikų kvalifikaciją, 1 turi traktorininko, 2 šaltkalvio ir suvirintojo, 5 šaltkalvio. Gamybos vadovas tiesiogiai vadovauja gamybai ir yra atestuotas garo ir vandens šildymo katilų priežiūros meistro, garo ir karšto vandens vamzdynų priežiūros meistro, energetikos įrenginių eksploatavimo specialisto, slėginių indų eksploatavimo ir kranų eksploatavimo kvalifikaciją. Darbuotojai apmokyti pagal pirmosios medicininės pagalbos teikimo programą. 7 darbuotojai turi aukštąjį, 10 – aukštesnįjį išsilavinimą.

UŽDAROSIOS AKCINĖS BENDROVĖS „ŠAKIŲ ŠILUMOS TINKLAI“ 2019 METŲ VEIKLOS PLANO KELIAMI TIKSLAI

Misija. „Nuolatinis paslaugų kokybės gerinimas“
Vizija. „Patikimumas, inovatyvumas, kokybė“

TRUPALAIKIAI STRATEGINIAI TIKSLAI
1. Plėtoti atsinaujinančių energijos išteklių naudojimą energijos gamyboje.
2. Renovuoti daugiabučius gyvenamuosius namus.

UŽDAVINIAI STRATEGINIAMS TRUMPALAIKIAMS TIKSLAMS PASIEKTI
1.1. Diegti priemones skatinančias atsinaujinančių šilumos energijos gamybą.
1.2. Įgyvendinti projektą „Centralizuoto šilumos tiekimo tinklų modernizavimas UAB „Šakių šilumos tinklai“  Nr. 04.3.2-LVPA-K-102-06-0034.
1.3. Užtikrinti centralizuotai tiekiamos šilumos kokybę užtikrinančių temperatūrinių grafikų parengimą.
1.4. Diegti šilumos energijos tiekimo išmanųjį tinklą.
2.1. Dalyvauti daugiabučių gyvenamųjų namų modernizavimo programoje.






UŽDAROSIOS AKCINĖS BENDROVĖS „ŠAKIŲ ŠILUMOS TINKLAI“ 2019 METŲ VEIKLOS PLANO UŽDAVINIAI VYKDYMUI

1.1. Uždavinys. Diegti priemones, skatinančias atsinaujinančios šilumos energijos gamybą.
1.1.1. Priemonė. Įrengti šilumos siurblį daugiabučiame name, gerinantį namo šilumos gamybos efektyvumą. Išanalizavus daugiabučio namo Griškabūdžio g. 30, Šakiuose, šilumos energijos gamybos kaštus, nuspręsta išmontuoti seną elektrinį katilą, kuris bendrovei nuostolingas ir vietoje jo įrengti modernų šilumos siurblį oras - vanduo. Naujas įrenginys užtikrins kokybišką šilumos tiekimą, šilumos gamyba bus pelningą. Įranga bus visiškai automatizuota ir reikalaus minimalios priežiūros.
		1.2. Uždavinys. Įgyvendinti projektą „Centralizuoto šilumos tiekimo tinklų modernizavimas UAB „Šakių šilumos tinklai“ Nr. 04.3.2-LVPA-K-102-06-0034“.
		1.2.1. Priemonė. Projekto „Centralizuoto šilumos tiekimo tinklų modernizavimas UAB „Šakių šilumos tinklai“ Nr. 04.3.2-LVPA-K-102-06-0034“ investicinio projekto pirkimas. Projekto tikslas – sumažinti šilumos perdavimo nuostolius UAB „Šakių šilumos tinklai“ valdomuose šilumos tinkluose. Projekto tikslui pasiekti numatomas uždavinys – užtikrinti reikiamą Šakių miesto šilumos tiekimo infrastruktūrą, siekiant sumažinti nuostolius tinkluose. Projekto tikslinė grupė – UAB „Šakių šilumos tinklai“ šilumos vartotojai. Projektas įgyvendinamas kaip vienas projektas, kurio pareiškėjas yra UAB „Šakių šilumos tinklai“. Modernizuojamo turto teisės yra tinkamos įgyvendinti inicijuojamą investicijų projektą. Projektu bus pasiekti minimalūs rezultatai bei kiekybinė ir kokybinė nauda.
	1.3. Uždavinys. Užtikrinti centralizuotai teikiamų, šilumos kokybę gerinančių grafikų parengimą.
	1.3.1. Priemonė. Kasmetinis hidraulinių bandymų atlikimas daugiabučiuose namuose. Daugiabučių namų šildymo sistemų būklė tikrinama atliekant hidraulinius bandymus, nes tai patikimiausias būdas aptikti sistemų defektus: įtrūkimus, pralaidumus, deformacijas. Tokie sistemų defektai lemia nekokybišką ir nepatikimą šilumos tiekimą vartotojams.
	1.3.2. Priemonė. Kasmetinis hidraulinių bandymų atlikimas šilumos energijos tiekimo tinkluose. Šilumos tinklų būklė tikrinama atliekant hidraulinius bandymus, nes tai patikimiausias būdas aptikti vamzdynų defektus: įtrūkimus, pralaidumus, deformacijas. Tokie vamzdynų defektai lemia nekokybišką ir nepatikimą šilumos tiekimą vartotojams bei šilumos perdavimo nuostolius tinkluose.
 	1.5. Uždavinys. Diegti šilumos energijos tiekimo išmanųjį tinklą.
	1.5.1. Priemonė. „IT technologijų įrangos diegimas vystant išmanųjį tinklą.“ Įrengus išmaniuosius karšto vandens apskaitos prietaisus, galima kontroliuoti karšto vandens suvartojimą, operatyviai fiksuoti gedimus, nustatyti nesąžiningą vartojimą, sumažėja žmogiškųjų išteklių poreikis. Išmanieji šilumos apskaitos prietaisai leidžia nuotoliniu būdu stebėti namui tiekiamos šilumos parametrus, tai leidžia operatyviai reaguoti į tiekimo sutrikimus.
	2.1. Uždavinys. Dalyvauti daugiabučių gyvenamųjų namų modernizavimo programoje.
	2.1.1. Priemonė. „Parengti investicinius daugiabučių gyvenamųjų namų planus dalyvauti Būsto energijos taupymo agentūros (BETA) administruojamoje daugiabučių namų atnaujinimo (modernizavimo) programoje.“ Senos statybos daugiabučių namų atnaujinimas dėl jų techninės būklės šiandien yra neišvengiamas, todėl siekiame, kad renovacijos procesas būtų greitas ir gyventojams suteiktų maksimalią naudą. Namo modernizavimo metu yra pertvarkomos arba keičiamos šildymo, karšto vandens inžinerinės sistemos, ventiliacijos ir rekuperacijos sistemos, šiltinamas stogas bei fasado sienos, keičiami langai, lauko durys, įstiklinami balkonai. Atlikus modernizavimo darbus, pagerėja pastato, jo inžinerinių sistemų fizinės ir energetinės savybės, dėl to gyventojams sumažėja būsto šildymo išlaidos. Modernizacija ne tik suteikia naują gyvenimo kokybę, bet ir padidina turimo turto vertę.

Uždarosios akcinės bendrovės „Šakių šilumos tinklai“                                                      
generalinis direktorius                                                                                   Raimondas Rauckis                                                                                 

Uždarosios akcinės bendrovės „Šakių šilumos tinklai“ 2019 metų veiklos planas. Bendroji dalis.

UŽDAROSIOS AKCINĖS BENDROVĖS „ŠAKIŲ ŠILUMOS TINKLAI“ 2019 METŲ LAIKOTARPIO  STRATEGINIO VEIKLOS STRATEGIIJOS TIKSLAI, UŽDAVINIAI, PRIEMONĖS 

2019 metai
Misija. „Nuolatinis paslaugų kokybės gerinimas“.

Vizija „Patikimumas, inovatyvumas, kokybė“.

Tikslas (trumpalaikis): 
	Nr.
	Trumpalaikio  tikslo pavadinimas
	V/Kr. Nr.
	Vertinimo kriterijaus pavadinimas
	Mato vnt.
	Siekiama 2019 metų laikotarpio reikšmė

	1.
	Plėtoti atsinaujinančių energijos išteklių naudojimą energijos gamyboje
	1.
	Objektų, kuriuose įdiegtas atsinaujinančių šilumos energijos išteklių naudojimas, skaičius
	vnt.
	1


[bookmark: _Hlk18409006]
Uždavinys (trumpalaikis) tikslui: 
	Nr.
	Trumpalaikio  uždavinio pavadinimas
	R/Kr. Nr.
	Rezultato kriterijaus pavadinimas
	Mato vnt.
	Siekiama 2019 metų laikotarpio reikšmė

	1.1.
	Diegti priemones skatinančias atsinaujinančių šilumos energijos gamybą 
	1.1.
	Diegiamų priemonių skaičius
	vnt.
	1



Priemonės 
	Priemonės kodas

	Priemonės pavadinimas
	Priemonės rodiklio Nr.
	Rodiklio pavadinimas
	Mato vnt.
	Siekiama 2019 metų laikotarpio reikšmė
	Atsakingas už priemonę

	1.1.1.
	Įrengti šilumos siurblį, daugiabučiame name, gerinantį namo šilumos gamybos efektyvumą
	1.1.1.
	Įrengtų šilumos siurblių gerinančių efektyvų šilumos vartojimą, skaičius
	vnt.
	1
	UAB „Šakių šilumos tinklai“


Uždavinys (trumpalaikis) tikslui: 
	Nr.
	Trumpalaikio  uždavinio pavadinimas
	R/Kr. Nr.
	Rezultato 

kriterijaus pavadinimas
	Mato vnt.
	Siekiama 2019 metų laikotarpio reikšmė

	1.2.
	Įgyvendinti projektą „Centralizuoto šilumos tiekimo tinklų modernizavimas UAB „Šakių šilumos tinklai“
Nr. 04.3.2-LVPA-K-102-06-0034“
	1.2.
	Įgyvendinamų projektų skaičius
	vnt.
	1



Priemonės 
	Priemonės kodas

	Priemonės pavadinimas
	Priemonės rodiklio Nr.
	Rodiklio pavadinimas
	Mato vnt.
	Siekiama 2019 metų laikotarpio reikšmė
	Atsakingas už priemonę

	1.2.1.
	Projekto „Centralizuoto šilumos tiekimo tinklų modernizavimas UAB „Šakių šilumos tinklai“
Nr. 04.3.2-LVPA-K-102-06-0034“ investicinio projekto pirkimas
	1.2.1.
	Nupirktų investicinių projektų skaičius
	vnt.
	1
	UAB  „Šakių šilumos tinklai“



Uždavinys (trumpalaikis) tikslui: 
	Nr.
	Trumpalaikio  uždavinio pavadinimas
	R/Kr. Nr.
	Rezultato 

kriterijaus pavadinimas
	Mato vnt.
	Siekiama 2019 metų laikotarpio reikšmė

	1.3.
	Užtikrinti centralizuotai tiekiamos šilumos kokybę užtikrinančių temperatūrinių grafikų parengimą
	1.3.
	Parengtų, kas metai, grafikų skaičius
	vnt.
	3












Priemonės 
	Priemonės kodas

	Priemonės pavadinimas
	Priemonės rodiklio Nr.
	Rodiklio pavadinimas
	Mato vnt.
	Siekiama 2019 metų laikotarpio reikšmė
	Atsakingas už priemonę

	1.3.1.
	Kasmetinis hidraulinių bandymų atlikimas daugiabučiuose namuose
	1.3.1.
	Atliktų hidraulinių bandymų skaičius
	vnt.
	79
	UAB  „Šakių šilumos tinklai“

	1.3.2.
	Kasmetinis hidraulinių bandymų atlikimas šilumos energijos tiekimo tinkluose
	1.3.2.
	Atliktų hidraulinių bandymų skaičius
	vnt.
	3
	UAB  „Šakių šilumos tinklai“



Uždavinys (trumpalaikis) tikslui: 
	Nr.
	Trumpalaikio  uždavinio pavadinimas
	R/Kr. Nr.
	Rezultato kriterijaus pavadinimas
	Mato vnt.
	Siekiama 2019 metų laikotarpio reikšmė

	1.5.
	Diegti šilumos energijos tiekimo išmanųjį tinklą 
	1.5.
	Įdiegtų priemonių/sistemų skaičius
	vnt.
	40/2



Priemonės 
	Priemonės kodas

	Priemonės pavadinimas
	Priemonės rodiklio Nr.
	Rodiklio pavadinimas
	Mato vnt.
	Siekiama 2019 metų laikotarpio reikšmė
	Atsakingas už priemonę

	1.5.1.
	IT technologijų įrangos diegimas vystant išmanųjį tinklą
	1.5.1.
	Įdiegtų išmaniųjų skaitiklių skaičius
	vnt.
	40
	UAB  „Šakių šilumos tinklai“



Tikslas (trumpalaikis): 
	Nr.
	Trumpalaikio  tikslo pavadinimas
	V/Kr. Nr.
	Vertinimo kriterijaus pavadinimas
	Mato vnt.
	Siekiama 2019 metų laikotarpio reikšmė

	2.
	Renovuoti daugiabučius gyvenamuosius namus
	vnt.
	Renovuotų namų skaičius
	vnt.
	12



Uždavinys (trumpalaikis) tikslui: 
	Nr.
	Trumpalaikio  uždavinio pavadinimas
	R/Kr. Nr.
	Rezultato kriterijaus pavadinimas
	Mato vnt.
	Siekiama 2019 metų laikotarpio reikšmė

	2.1.
	Dalyvauti daugiabučių gyvenamųjų namų modernizavimo programoje
	2.1.
	Parengtų investicijų planų, skaičius 
	vnt.
	9



Priemonės 
	Priemonės kodas

	Priemonės pavadinimas
	Priemonės rodiklio Nr.
	Rodiklio pavadinimas
	Mato vnt.
	Siekiama 2019 metų laikotarpio reikšmė
	Atsakingas už priemonę

	2.1.1.
	Parengti investicinius daugiabučių gyvenamųjų namų planus dalyvauti Būsto energijos taupymo agentūros (BETA) administruojamoje daugiabučių namų atnaujinimo (modernizavimo) programoje
	2.1.1.
	Parengtų investicijų planų, daugiabučių gyvenamųjų namų, skaičius
	vnt.
	9
	UAB  „Šakių šilumos tinklai“





Uždarosios akcinės bendrovės „Šakių šilumos tinklai“
generalinis direktorius                                                                                                                 Raimondas Rauckis 

